ഇ.എ. രാജേന്ദ്രൻ

ഒരു മലയാള നാടക സംവിധായകനും നാടക-ചലച്ചിത്രനടനുമായിരുന്നു
**ഇ.എ. രാജേന്ദ്രൻ(1955-2026)**
മുപ്പതോളം ചലച്ചിത്രങ്ങളിലെ ശ്രദ്ധേയ വേഷങ്ങൾക്ക് പുറമേ ടെലിവിഷൻ പരമ്പരകളിലെ പ്രധാന വേഷങ്ങളും കൈകാര്യം ചെയ്തിട്ടുണ്ട്. സംസ്ഥാന ഹോർട്ടികൾച്ചർ കോർപറേഷൻ ചെയർമാനായും ഇദ്ദേഹം പ്രവർത്തിച്ചിട്ടുണ്ട്.

## ജീവിതരേഖ
### ജനനം, വിദ്യാഭ്യാസം, വിവാഹം
തൃശൂർ ജില്ലയിൽ തൃത്തല്ലൂരിലെ ഏങ്ങൂർ തറവാട്ടിൽ അയ്യപ്പന്റെയും സുമതിയുടെയും മകനായി ജനനം. തൃത്തല്ലൂർ യു.പി സ്കൂളിലെ വിദ്യാഭ്യാസകാലത്ത് തന്നെ സ്കൂൾ സാഹിത്യസമാജവുമായി ബന്ധപ്പെട്ട നാടകാവതരണങ്ങളിൽ സജീവമായി പങ്കെടുത്തിരുന്നു. കലാലയപഠനത്തിനു ശേഷം ദൽഹിയിലെ നാഷനൽ സ്കൂൾ ഓഫ് ഡ്രാമയിൽ ചേർന്ന രാജേന്ദ്രൻ, ഒന്നാം റാങ്കോടെ ബിരുദം നേടി. ഇതിനു ശേഷം പൂനയിലെ ഫിലിം ഇൻസ്റ്റിറ്റ്യൂട്ടിൽ ടെലിവിഷൻ കോഴ്സിനു ചേർന്നു.

പൂനയിലെ പഠനശേഷം നാട്ടിലെത്തിയ സന്ദർഭത്തിലാണ് . ഒ. മാധവന്റെ മകളും മുകേഷിന്റെ സഹോദരിയുമായ സന്ധ്യയെ രാജേന്ദ്രൻ പരിചയപ്പെടുന്നതും തുടർന്ന് ഇരുവരും വിവാഹിതരാകുന്നതും. അക്കാലത്ത് സന്ധ്യ തൃശൂർ സ്കൂൾ ഓഫ് ഡ്രാമയിലെ വിദ്യാർത്ഥിയായിരുന്നു.

### പ്രൊഫഷണൽ നാടകരംഗത്ത്
വിവാഹശേഷം കൊല്ലത്തെത്തിയ രാജേന്ദ്രൻ, ഭാര്യാപിതാവായ ഒ. മാധവന്റെ ഉടമസ്ഥതയിലുള്ള കാളിദാസ കലാകേന്ദ്രം എന്ന നാടകസമിതിയുടെ പ്രവർത്തനങ്ങളിൽ പങ്കാളിയായി. നാടകകൃത്തായ ജോസ് ചിറമ്മലിന്റെ സഹായത്തോടെ രാജേന്ദ്രൻ തന്നെ ആകർഷിച്ച ഒരു റഷ്യൻ നോവൽ നാടകമാക്കി.1987-ൽ ഏറ്റവും മികച്ച നാടകത്തിനുള്ള സംസ്ഥാന സർക്കാരിന്റെ അവാർഡ് ഈ നാടകം നേടുകയുണ്ടായി. പിന്നീട് രാജേന്ദ്രൻ തന്നെയായിരുന്നു കാളിദാസകലാകേന്ദ്രത്തിന്റെ പ്രധാന ചുമതലക്കാരൻ. തുടർന്ന് ആറേഴു വർഷം രാജേന്ദ്രനും സന്ധ്യയും തന്നെയായിരുന്നു  കാളിദാസ കലാകേന്ദ്രത്തിലെ പ്രധാന അഭിനേതാക്കൾ. ഇക്കാലയളവിൽ സന്ധ്യയ്ക്ക് ഏറ്റവും മികച്ച നാടകനടിക്കുള്ള സംസ്ഥാന സർക്കാർ അവാർഡും ലഭിച്ചു.

### ചലച്ചിത്രരംഗത്ത്
പൂന ഫിലിം ഇൻസ്റ്റിറ്റ്യൂട്ടിൽ നിന്ന് പുറത്തു വന്ന രാജേന്ദ്രൻ വി.ആർ. ഗോപിനാഥിന്റെ *ഗ്രീഷ്മം* എന്ന സിനിമയിൽ അഭിനയിച്ചിരുന്നുവെങ്കിലും പിന്നീട് കുറേക്കാലം ചലച്ചിത്രമേഖലയിൽ നിന്ന് മറ്റ് അവസരങ്ങളൊന്നും ഇദ്ദേഹത്തെ തേടിയെത്തിയില്ല. നീണ്ട ഇടവേളയ്ക്കു ശേഷം സിനിമയിലേക്കു തിരികെയെത്തിയത് ജയരാജ്  സംവിധാനം ചെയ്ത *[[കളിയാട്ടം (ചലച്ചിത്രം)|കളിയാട്ടത്തിലൂടെയാണ്]]*. പിന്നീട് *[[പ്രണയവർണ്ണങ്ങൾ]]*, *[[ദയ (ചലച്ചിത്രം)|ദയ]]*, *[[പട്ടാഭിഷേകം]]*  തുടങ്ങി മുപ്പതോളം ചിത്രങ്ങളിൽ വില്ലനായും സ്വഭാവനടനായും അഭിനയിച്ചു.

## സിനിമകൾ
* മൈക്കിൾസ് കോഫി ഹൗസ് 2021
* പൊറിഞ്ചു മറിയം ജോസ് 2019
* പട്ടാഭിരാമൻ 2019
* രമേശൻ ഒരു പേരല്ല 2019
* വികട കുമാരൻ 2018
* ഇര 2018
* ചുവന്ന മന്ദാരങ്ങൾ 2018
* ജോർജേട്ടൻസ് പൂരം 2017
* കൊച്ചവ്വാപൗലോ അയ്യപ്പകൊയ്ലോ 2016
* മരുഭൂമിയിലെ ആന 2016
* നെക്സ്റ്റ് ടോക്കൻ നമ്പർ 2016
* റോസപ്പൂക്കാലം 2016
* മല്ലനും മാതേവനും 2016
* മഴനീർ തുള്ളികൾ 2016
* ലോകാ സമസ്ത 2015
* കാരണവർ 2014
* ഒളിപ്പോര് 2013
* ക്ലൈമാക്സ് 2013
* കയം 2011
* ഭ്രമരം 2009
* കഥ സംവിധാനം കുഞ്ചാക്കോ 2009
* വൺവേ ടിക്കറ്റ് 2008
* പാർത്ഥൻ കണ്ട പരലോകം 2008
* കേരള പോലീസ് 2008
* ഹാർട്ട് ബീറ്റ്സ് 2007
* ചിരട്ട കളിപ്പാട്ടങ്ങൾ 2006
* മാനസ 2003
* മീശ മാധവൻ 2002
* പുഷ്പ ശരം 2002
* നരിമാൻ 2001
* നരസിംഹം 2000
* ഋഷിവംശം 1999
* തച്ചിലേടത്ത് ചുണ്ടൻ 1999
* വീണ്ടും ചില വീട്ടുകാര്യങ്ങൾ 1999
* വാഴുന്നോർ 1999
* പട്ടാഭിഷേകം 1999
* പഞ്ചലോഹം 1998
* സ്നേഹം 1998
* പ്രണയ വർണങ്ങൾ 1998
* ദയ 1998
* കളിയാട്ടം 1997
* കാവടിയാട്ടം 1993 
* പരസ്പരം 1983
* ഗ്രീഷ്മം 1981

## പുരസ്കാരങ്ങൾ
* മികച്ച സംവിധായകൻ - വെഞ്ഞാറമൂട് രാമചന്ദ്രൻ സ്മാരക സംസ്ഥാന പ്രൊഫഷണൽ നാടകോത്സവം (2010) , നാടകം:*രമണൻ*
## അവലംബം

വർഗ്ഗം:മലയാളചലച്ചിത്രനടന്മാർ
വർഗ്ഗം:മലയാളനാടകനടന്മാർ
വർഗ്ഗം:മലയാളനാടകസംവിധായകർ
വർഗ്ഗം:ചലച്ചിത്ര ദമ്പതികൾ